Diari Oficial de la Generalitat Valenciana


Sumari del DOGV 6730, del 08-03-2012 (2012/1903)

Notificació de la sentència i de la interlocutòria d'aclariment d'aquesta dictades en el procediment de guarda i custòdia número 912/2010.
------------------------------------------------------------------------------------------------------------------------------------------

### Dades del document

Número de DOGV
:   6730

Data del DOGV
:   08-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1903


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència i de la interlocutòria d'aclariment d'aquesta dictades en el procediment de guarda i custòdia número 912/2010. [2012/1903]  
Fam. guard., cust. alim. fill menor no matr. cons. 000912/2010-C1  
  
De: Coral Pertusa Sánchez.  
Procuradora: Rafaela Donate Orts.  
Contra: José Jesús Jareño Quevedo.  
Procurador/a: -  
En aquest procediment de guarda, custòdia i aliments seguit a instàncies de Coral Pertusa Sánchez contra José Jesús Jareño Quevedo, s'ha dictat la sentència que, literalment, és com segueix:  
«Sentència número 819/2011  
Jutgessa que la dicta: Susana Pilar Martínez González.  
Lloc: Alacant.  
Data: 23 de desembre de 2011.  
Part demandant: Coral Pertusa Sánchez.  
Advocat: -  
Procuradora: Rafaela Donate Orts.  
Part demandada: José Jesús Jareño Quevedo.  
Advocat: -  
Procurador/a: -  
Objecte del judici: altres contenciosos (processos de família).  
Susana Martínez González, magistrada jutgessa del Jutjat de Primera Instància número 10 d'Alacant, he vist aquestes actuacions de judici verbal número 912/2010 entre les parts; d'una, com a demandant Coral Pertusa Sánchez, representada per la procuradora la senyora Donate Orts i assistida del lletrat el senyor Verdú Gisbert i, de l'altra, com a demandat, José Jesús Jareño Quevedo, declarat en rebel·lia, sobre guarda, custòdia i aliments en relació amb els fills menors d'edat, amb intervenció del Ministeri Fiscal.  
Dispositiva  
Estime en part la demanda formulada pel procurador el senyor Manjón Sánchez, en nom i representació de Raquel Martínez Vicedo, contra José Antonio Oriola Padilla, declarat en rebel·lia, i dispose les següents mesures en benefici de la filla menor:  
1. Els fills menors d'ambdues parts, J., J. L. i R. C., sotmesos a la pàtria potestat d'ambdós progenitors, romandran sota la guarda i custòdia de la mare.  
2. No pertoca establir règim de visites a favor del pare.  
3. S'assenyala la quantitat de sis-cents (600) euros en concepte d'aliments a favor dels fills, quantitat que el pare ha d'ingressar els primers cinc dies de cada mes en el compte que a aquest efecte assenyale l'altre progenitor, i que s'actualitzarà anualment de conformitat amb les variacions de l'índex de preus de consum; cada progenitor ha de pagar el 50% de les despeses extraordinàries que puguen ocasionar els fills. Respecte d'aquests, en allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50% les que es realitzen de comú acord entre els progenitors; en cas contrari, n'assumirà el pagament aquell que haja decidit la realització d'aquesta activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol mitjà fefaent, deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a decisió judicial. Sols les de caràcter urgent i necessari es podran realitzar sense consentiment o autorització judicial previs.  
  
4. L'ús de l'habitatge familiar s'atribueix a l'actora i als fills que conviuen amb ella.  
5. No pertoca condemna a costes a cap de les parts.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'ha d'interposar davant d'aquest Jutjat en el termini de 20 dies. En la interposició del recurs l'apel·lant ha d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna (art. 458 LEC).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 2478 TJ EEEE AA) indicant, en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp "Concepte", el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme».  
Interlocutòria  
Magistrada jutgessa: Susana Pilar Martínez González.  
Alacant, 16 de gener de 2012  
Antecedents de fet  
Primer. En aquest procediment s'ha dictat la sentència de data 23 de desembre de 2011, que ha sigut notificada a les parts litigants.  
Segon. En l'esmentada resolució figura/en el/els següent/s paràgraf/s:  
"Estime en part la demanda formulada pel procurador el senyor Manjón Sánchez, en nom i representació de Raquel Martínez Vicedo, contra José Antonio Oriola Padilla, declarat en rebel·lia, i dispose les següents mesures en benefici de la filla menor:"  
Tercer. La part actora ha demanat l'aclariment del primer paràgraf de la part dispositiva de la sentència sol·licitant que se substituïsca pel text següent: "Estime en part la demanda formulada per la procuradora la senyora Donate Orts, en nom i representació de Coral Pertusa Sánchez contra José Jesús Jareño Quevedo, declarat en rebel·lia, i dispose les següents mesures en benefici dels tres fills menors:"  
  
Part dispositiva  
Dispose: estimar la petició formulada per la representació processal de la part actora d'aclarir el primer paràgraf de la part dispositiva de la sentència de data 23 de desembre de 2011, dictada en aquest procediment, en el sentit que s'indica:  
"Estime en part la demanda formulada per la procuradora la senyora Donate Orts, en nom i representació de Coral Pertusa Sánchez contra José Jesús Jareño Quevedo, declarat en rebel·lia, i dispose les mesures següents en benefici dels tres fills menors:"  
Expediu un certificat d'aquesta resolució, que quedarà unida a aquestes actuacions, i porteu-ne l'original al llibre de resolucions definitives.  
Mode d'impugnació: contra aquesta resolució no es pot interposar cap recurs, sense perjudici dels recursos que pertoquen, si s'escau, contra la resolució a què referència la sol·licitud d'aclariment.  
Així ho disposa i ordena el jutge; en done fe».  
I atés que el demandat esmentat, José Jesús Jareño Quevedo, es troba en parador desconegut, s'expedeix aquest edicte a fi que valga de notificació de forma deguda.  
  
Alacant 14 de febrer de 2012.- El secretari judicial: Pedro F. González de Pereda.